钦定古今图书集成/明伦汇编/氏族典/第147卷 > 孙谔
## 钦定古今图书集成/明伦汇编/氏族典/第147卷 > 孙谔

按《宋史孙谔传》：“谔字元忠，睢阳人。父文用，以信厚称
乡里，死谥慈静居士。谔少挺特不群，登进士第，调招
信主簿，选为国子直讲，陷虞蕃狱，免。元祐初，起为太
常博士，迁丞，出为利梓路转运判官，召拜礼部员外
郎、左正言。帝每患台谏乏人，谔疏可用者二十二人。
章惇恶其拂己，出知广德军，徙唐州，提点湖南刑狱。”
徽宗立，复为右司谏，迁左司谏，俄以疾卒。